OVK gereed vir stemdag | Maroela Media
Meer as 26 miljoen mense is geregistreer om te stem. (Foto: Reint Dykema)
Die Onafhanklike Verkiesingskommissie (OVK) sê hy is gereed vir die 26,2 miljoen geregistreerde kiesers om Maandag vanaf 07:00 hul kruisies in die plaaslikeregeringsverkiesing te gaan trek.
Die land se 23 148 stempunte sluit vanaand om 21:00 en diegene wat teen daardie tyd reeds by stemlokale is, maar nog nie gestem het nie, sal steeds toegelaat word om dit te doen.
Volgens die OVK het 602 780 (83%) van diegene wat vir spesiale stemme aansoek gedoen het, teen Sondag gestem. "Hoewel die kommissie tevrede is met die opkoms oor die afgelope twee dae, kan kiesers wat om watter rede ook al nie hul spesiale stem kon uitbring nie, steeds op kiesdag stem."
Kiesers moet stem waar hulle geregistreer is.
Kiesers moet in besit van 'n geldige Suid-Afrikaanse ID wees. Kantore van binnelandse sake is Maandag oop om kiesers toe te laat om hul ID's af te haal, of aansoek vir tydelike ID's te doen.
Elke kieser in 'n metropolitaanse munisipaliteit kry twee stembriewe: Een vir hul wykskandidaat en een vir 'n politieke party. Kiesers in 'n plaaslike munisipaliteit kry 'n derde stembrief vir 'n distriksraad.
Elke stembrief moet op die agterkant gestempel wees om die geldigheid daarvan te bevestig.
Dit is verbode vir 'n kieser om 'n foto van hul gemerkte stembrief te neem.
Die OVK het die versekering gegee dat streng veiligheidsprotokolle by stempunte sal geld om die verspreiding van Covid-19 te help voorkom. Die kommissie het vroeër 'n beroep op kiesers gedoen om hul eie swart penne saam te bring, maar penne sal ook by stempunte beskikbaar wees. Dit sal deurlopend ontsmet word.
"Die kommissie is vol vertroue dat alle voorbereidings vir 'n vry en veilige, regverdige munisipale verkiesing binne die Covid-19-getref is. Die OVK is tevrede dat hy alles moontlik gedoen het om voor te berei vir die verkiesing, wat hoogs bestrede is, gegewe die getal kandidate en partye wat deelneem," lui 'n verklaring van die OVK.
Dankie maar née dankie
Julle foto hierbo lyk sommer "Afrika". Ek wonder hoeveel partye gaan weer help skoonmaak
Nou wonder ek: Is dit stemdag of die ovk/anc alliansie se verneuk dag?
Negatiwiteit speel in die hand van die ANC. Minder wit stemme vs meer swart stemme? Die wat nie stem nie is dan tevrede met hul omstandighede? Gaan gee jou stem vir VF+ ipv die huidige regering????????